Au ton cuenh qu'as un riban blanc,

Blanc com nèu au sorelh lhevant.

Bèra hialaira, bèra hialaira,

Que hialas deu matin au ser,

Ditz-me perqué ?

Vira, husèth, vita, vira,

Que cau ua pelha enta apelhar

La mainada que vam batiar.

Au ton cuenh qu’as un riban blu,

Blu com la flor deu lin madur.

Bèra hialaira, bèra hialaira,

Que hialas deu matin au ser,

Ditz-me perqué ?

Vira, husèth, vira, vira,

Que’u cau quan se maridara

Ua camisa nava a's botar.

Au ton cuenh qu'as un riban roge,

Roge com l’auba quan i a ploja.

Bèra hialaira, bèra hialaira,

Que hialas deu matin au ser,

Ditz-me perqué ?

Vira, husèth, vira, vira,

Que'u calerà quan plorarà

Un mocader tà s'eishugar.

Au ton cuenh qu'as un riban negre,

Negre enqüèr' mei qu'un tròç de pega.

Bèra hialaira, bèra hialaira,

Que hialas deu matin au ser,

Ditz-me perqué ?

Vira, husèth, vira, vira,

Que'u calerà quan morirà

Un linçòu entà l’enterrar.